FI Euroopan unionin virallinen lehti C 437/11

Maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 53 artiklan 2 kohdan toisen alakohdan mukainen vähäisen muutoksen hyväksymistä koskeva hakemus

(2016/C 437/08)

Euroopan komissio on hyväksynyt tämän asetuksen (EU) N:o 664/2014 (1) 6 artiklan 2 kohdan kolmannessa alakohdassa tarkoitetun vähäisen muutoksen

VÄHÄISEN MUUTOKSEN HYVÄKSYMISTÄ KOSKEVA HAKEMUS

Euroopan parlamentin ja neuvoston asetuksen (EU) N:o 1151/2012 (2) 53 artiklan 2 kohdan toisen alakohdan mukainen vähäisen muutoksen hyväksymistä koskeva hakemus

”MARCHFELDSPARGEL”

EU-nro: PGI-AT-02124-29.2.2016

SAN ( ) SMM ( X ) APT ( )

1. Hakijaryhmä ja oikeutettu etu

Osoite: Verein Genuss Region Marchfeldspargel g.g.A. Marchfeldstraße 9 2304 Mannsdorf/Donau ÖSTERREICH Puhelin: +43 2212-2414 Faksi: +43 2212-2897 Sähköposti: spargel@sulzmann.at

Kyseessä on alkuperäisen hakemuksen esittänyt ryhmä, jolla on oikeutettu etu eritelmän päivittämisen suhteen.

2. Jäsenvaltio tai kolmas maa

Itävalta

3. Eritelmän kohta, jota / kohdat, joita muutos koskee

— ☐ Tuotteen kuvaus — ☐ Alkuperätodisteet — ☐ Tuotantomenetelmä — ☐ Yhteys maantieteelliseen alkuperään — ☒ Merkinnät — ☐ Muu [täsmennettävä]

4. Muutoksen/muutosten tyyppi

— ☐ Rekisteröidyn SAN:n tai SMM:n tuote-eritelmän muutos, jota voidaan pitää vähäisenä asetuksen (EU) N:o 1151/2012 53 artiklan 2 kohdan kolmannen alakohdan mukaisesti, eikä julkaistuun yhtenäiseen asiakirjaan tarvitse tehdä muutoksia. — ☒ Rekisteröidyn SAN:n tai SMM:n tuote-eritelmän muutos, jota voidaan pitää vähäisenä asetuksen (EU) N:o 1151/2012 53 artiklan 2 kohdan kolmannen alakohdan mukaisesti, mutta julkaistuun yhtenäiseen asiakirjaan on tehtävä muutos. — ☐ Rekisteröidyn SAN:n tai SMM:n, jonka yhtenäistä asiakirjaa (tai vastaavaa) ei ole julkaistu, tuote-eritelmän muutos, jota voidaan pitää vähäisenä asetuksen (EU) N:o 1151/2012 53 artiklan 2 kohdan kolmannen alakohdan mukaisesti. — ☐ Rekisteröidyn APT:n tuote-eritelmän muutos, jota voidaan pitää vähäisenä asetuksen (EU) N:o 1151/2012 53 artiklan 2 kohdan neljännen alakohdan mukaisesti.

5. Muutos/muutokset

Muutetaan suojatun maantieteellisen merkinnän ”Marchfeldspargel” eritelmä (joka käsittää yhteenvedon ja tuotteen kuvauksen) seuraavasti:

— Yhteenveto: — Päivitetään 1 kohdassa jäsenvaltion toimivaltaista viranomaista koskevat tiedot seuraavasti: Österreichisches Patentamt Dresdner Straße 87 1200 Wien ÖSTERREICH Puhelin: +43 1534240 Faksi: +43 153424535 Sähköposti: herkunftsangaben@patentamt.at — Poistetaan 5 kohdan h alakohdassa (Merkinnät) olevasta virkkeestä ”Yhteinen tunnus; Marchfeldspargel sekä nimi, osoite, väri, luokka ja pakkausten koko, paino ja lukumäärä” seuraava teksti: ”Yhteinen tunnus; ja pakkausten lukumäärä”.

— Tuotteen kuvaus: — Liitteessä 2 olevan 5 kohdan h alakohdasta ”Merkinnät” poistetaan siinä esitetty yhteinen tunnus sekä teksti ”pakkausten lukumäärä”.

Perustelu

Eritelmästä on poistettu tuottajia koskeva velvoite merkitä yhteinen tunnus, koska se ei ole enää käytössä. Pakkausten lukumäärän ilmoittaminen päällysmerkinnöissä ei ole käytännössä merkityksellistä valvonnan kannalta.

6. Päivitetty tuote-eritelmä (vain SAN ja SMM)

Eritelmän täydellinen teksti on saatavissa internetosoitteessa

http://www.patentamt.at/Media/Marchfeldspargel_feb2016.pdf tai menemällä suoraan Itävallan patenttiviraston kotisivulle (www.patentamt.at) ja seuraamalla polkua ”Markenschutz/Schutzrechte/Herkunftsangabe”. Eritelmä löytyy kyseiseltä sivulta vastaavan laatumerkinnän nimen alta.

YHTENÄINEN ASIAKIRJA

”MARCHFELDSPARGEL”

EU-nro: PGI-AT-02124-29.2.2016

SAN ( ) SMM ( X )

1. Nimi (nimet)

”Marchfeldspargel”

2. Jäsenvaltio tai kolmas maa

Itävalta

3. Maataloustuotteen tai elintarvikkeen kuvaus

3.1 Tuotelaji

Luokka 1.6: Hedelmät, vihannekset ja viljat sellaisenaan tai jalostettuina

3.2 Kuvaus 1 kohdassa nimetystä tuotteesta

Versojen (parsan Asparagus officinalis L nuoret oraat) on oltava eheitä, terveitä, niissä ei saa olla vääränlaisen puhdistamisen aiheuttamia vahinkoja, niiden on oltava puhtaita, tuoreen näköisiä ja hajuisia, niissä ei saa olla tuholaisia eikä jyrsijöiden tai hyönteisten aiheuttamia vikoja, pintavikoja, liiallista ulkoista kosteutta, vieraita hajuja ja/tai makuja. Parsan versojen tyven leikkauskohdan on oltava mahdollisimman suora. Versot eivät myöskään saa olla onttoja, haljenneita tai kuorittuja. Pienet sadonkorjuun jälkeen ilmaantuneet halkeamat sallitaan rajoitetusti. Marchfeldspargel-parsassa on selvä ja hienostunut parsan maku, ja siinä on vain kevyt kitkeryyden vivahdus. Maku ei saa olla kitkerä tai puumainen.

Parsat luokitellaan värin mukaan neljään ryhmään:

— valkoiset parsat,

— violetit parsat: verson päät ovat väriltään vaaleanpunaisesta violettiin/purppuranpunaiseen ja osa versosta valkoinen,

— violetit/vihreät parsat: väriltään osittain violetit ja vihreät,

— vihreät parsat: verson päiden ja suurimman osan versosta on oltava vihreä.

Valkoisten ja violettien parsojen sallittu enimmäispituus on 22 cm ja vihreiden ja violettien/vihreiden parsojen sallittu enimmäispituus on 25 cm.

Lajikkeet:

— Saksalaiset lajikkeet: Ruhm von Braunschweig, Schwetzinger Meisterschuss, Huchels Auslese, Lukullus, Vulkan, Presto, Merkur, Hermes, Eposs, Ravel, Ramos;

vihreiden (joista puuttuu antosyaani) parsojen lajikkeet: Spaganiva, Schneewittchen, Schneekopf.

— Alankomaalaiset lajikkeet: Venlim, Carlim, Gijnlim, Boonlim, Backlim, Thielim, Horlim, Prelim, Grolim.

— Ranskalaiset lajikkeet: Larac, Cito, Aneto, Desto, Selection ”Darbonne no4”, Selection ”Darbonne no3”, Jacq. Ma. 2001, Jacq. Ma. 2002, Andreas, Dariana, Cipres, Viola.

— Yhdysvaltalaiset lajikkeet: Mary Washington.

3.3 Rehu (vain eläinperäiset tuotteet) ja raaka-aineet (vain jalostetut tuotteet)

—

3.4 Erityiset tuotantovaiheet, joiden on tapahduttava yksilöidyllä maantieteellisellä alueella

—

3.5 Tuotteen, johon rekisteröity nimi viittaa, viipalointia, raastamista ja pakkaamista koskevat erityiset säännöt

Marchfeldspargel-parsat on pakattava tiukkaan sidottuihin nippuihin, kerroksittain yksittäispakkauksiin asetettuina tai pienpakkauksiin. Koko määritetään eritelmän mukaisesti halkaisijan mukaan. Jokaisen paketin tai nipun on oltava homogeeninen, ja siinä saa olla vain samanlaatuisia ja -värisiä parsoja, joilla on sama alkuperä. Pakkauksen on oltava kosteuden- ja valonpitävä ja sellainen, että sen voi sulkea.

Erityinen kuljetusjärjestelmä mahdollistaa sen, että parsat ovat saatavilla koko Itävallan alueella 24 tunnin sisällä.

3.6 Tuotteen, johon rekisteröity nimi viittaa, merkitsemistä koskevat erityiset säännöt

Suojattu maantieteellinen merkintä ”Marchfeldspargel” sekä tuottajan nimi ja osoite, väriryhmä, luokka, pakkausten koko ja paino

4. Maantieteellisen alueen tarkka rajaus

Marchfeld: viljava tasanko, joka sijaitsee Wienistä itään Tonavan ja Moravan (saksaksi March) välissä rajoittuen etelässä Tonavaan ja idässä Moravaan, pohjoisessa Weinviertler Hügelland -nimisiin kukkuloihin, lännessä Wienin kaupungin rajoille.

5. Yhteys maantieteelliseen alkuperään

Pannonian arojen ilmasto vaikuttaa pienissä määrin Marchfeldin alueeseen, jolla on erityinen maaperätyyppinsä (jokivarsimaa, mustamulta, kolluviaali- ja alluviaalimaa, joissa humuspitoisuus on korkea ja savi- ja lössimaapitoisuus vaihteleva). Alue on yhdessä Kaakkois-Steiermarkin kanssa yksi Itävallan aurinkoisimmista sekä yksi maan lämpimimmistä alueista. Marchfeldin alue on ollut tärkeä parsanviljelyalue 1800-luvulta lähtien (Itävalta-Unkarin kaksoismonarkian aikaan yksittäiset tuottajat toimivat Wienissä sijaitsevan keisarin hovin toimittajina). Parsanviljelyllä on näin ollen pitkät perinteet alueella. Marchfeldin parsantuotannolle suotuisten olojen vuoksi myös ekologiset kriteerit on helppo täyttää.

Marchfeldspargel-parsalle ominaista on parsan ainutlaatuinen maku: Marchfeldspargel-parsa sisältää vähemmän karvasaineita kuin vastaavat tuotteet, minkä ansiosta sen maku on poikkeuksellisen pehmeä.

Ilmasto-olosuhteet yhdessä erityisen maaperätyypin kanssa ovat ihanteelliset parsanviljelyyn. Korkeat keskilämpötilat yhdessä riittävän kosteuden kanssa takaavat erittäin suotuisat viljelyolosuhteet. Luonnonvarainen parsa on näin ollen peräisin Marchfeldin alueelta. Marchfeldin alueen vihannesviljelijöiden pitkä kokemus takaa sen, että ainoastaan kaikista soveltuvimpia lajikkeita viljellään erityisissä tuotanto-olosuhteissa. Koska viljellyt parsalajikkeet ovat sopeutuneet luonnollisiin maaperäolosuhteisiin, Marchfeldspargel-parsa sisältää erittäin vähän karvasaineita. Tämän lisäksi Marchfeldspargel-parsan versot korjataan aikaisemmin kuin vastaavat tuotteet, minkä ansiosta niissä on erittäin vähän puumaisuutta.

Marchfeldspargel-parsan maine on lisäksi erinomainen. Niinpä Marchfeldin parsan sesonkiajan julistaa avatuksi politiikan, liike-elämän tai kulttuurivaikuttaja. Tapahtuman aikana valitaan Marchfeldin parsakuningatar.

Eritelmän julkaisutiedot

(tämän asetuksen 6 artiklan 1 kohdan toinen alakohta)

Eritelmän täydellinen teksti on saatavissa internetosoitteessa http://www.patentamt.at/Media/Marchfeldspargel_feb2016.pdf

tai menemällä suoraan Itävallan patenttiviraston kotisivulle (www.patentamt.at) ja seuraamalla polkua ”Markenschutz/Schutzrechte/Herkunftsangabe”. Eritelmä löytyy kyseiseltä sivulta vastaavan laatumerkinnän nimen alta.

(1) EUVL L 179, 19.6.2014, s. 17.

(2) EUVL L 343, 14.12.2012, s. 1.